تورکیه نیمه اوچون روسیه دن اس 400 آلدی؟
تورکیه جمهوریتی جمهوررئیسی رجب طیب اردوغان, تورکیه نینگ, منطقه تنیچ لیگی و ملی خوفسیزلیک نینگ تامین ایتیلیشی اوچون روسیه دن اس 400 هوایی راکت مدافعه سیستمی آلگن لیگی نی بیلدیردی.
جمهوررئیس اردوغان, تورکیه نینگ استانبول شهریده ایریم ژورنالست لر و اکادمسین لر بیلن صحبت قیلدی.
تورکیه نینگ اوروش گه تیارگرلیک اوچون اس 400 لر نی آلمه گن لیگی نی بیلدیرگن اردوغان, "تینچ لیک و ملی خوفسیزلیگی میز نی گرنتی ایتیش گه حرکت قیلماقده میز.  اوشبو هدف دایره سیده مدافعه صنایعی میز نی هم رواجلنتیریش گه انتیلماقده میز" دییه قید ایتدی.
جاری ییل نینگ سونگگی گه قدر اس 400 لرنینگ معلوم قسمی نینگ تاپشیریله دیگن لیگی نی معلوم قیلگن اردوغان,  2020- ییل اپریل آیی گه قدر ایسه خوددی شوو سیستم نینگ تورکیه گه تاپشیریلیشی پروسه سی نینگ بوتونلی تکمیل بوله دیگن لیگی نی بیلدیردی.
عینی دمده اردوغان, اس 400 لرنینگ کنترولی نینگ تورکیه قوراللی کوچ لری نینگ قولیده بوله دیگن لیگی نی معلوم قیلدی.
جمهوررئیس اردوغان, "تاریخی میز نینگ اینگ مهم کیلیشووی اوشبو کیلیشوو دن عبارت.  اس 400 لر ناتو نینگ کیله جگی گه هم تاثیر قالدیره دی.  ناتو نینگ خرسند بولیشی کیره ک" دییه قید ایتدی.
اف- 35 لرنینگ تولیدی بوییچه پروسه گه اشتراک قیلگن تورکیه نینگ حاضرگی کون گه قدر 1 میلیارد 400 میلیون دالر توله گن لیگی نی معلوم قیلگن اردوغان, اف- 35 لر نینگ تورکیه گه بیریلمیدیگن لیگی توغریسیده گی امریکالیک ایریم مسئول لرنینگ سوز لری باره سیده, "حرمتلی ترامپ نینگ قولی نینگ آستیده گی کیشی لر بیلن بیر خیل فکر گه ایگه ایکن لیگی نی اویله میمن. اوشبو مطلب نی اوساکا ده بولیب اوتگن ییغیلیشی میز جریانیده جهان مطبوعاتی و همکار لری گه انیق روشده بیلدیردی.  اف 35 لر بیلن علاقه لی فرقلی بیر ینگی لیک نینگ بحث موضوعی بولمس لیگی نی آرزو ایتماقده من" دییه قید ایتدی.
امریکا قوشمه ایالتلری کانگرسی نینگ تحریم لر بیلن علاقه لی قانونی باره سیده هم بحث قیلگن جمهوررئیس اردوغان, اس 400 لر توغریسیده گی کیلیشوو نینگ اوشبو قانون دن آلدین امضالنگن لیگی نی معلوم قیلدی.
ترامپ نینگ, اوشبو قانون گه اهمیت بیرمسلیک و خوددی شوو قانون نی معطل قیلیش صلاحیتی گه ایگه ایکن لیگی نی معلوم قیلگن اردوغان, "معقول بیر یول نی تاپه دیگن کیشی حرمتلی ترامپ دن عبارت. اف- 35 لر گه شریک میز.  پولی نی هم توله گن میز" دییه قید ایتدی.
جمهوررئیس اردوغان, بیر نیچه کون کیین امریکا قوشمه ایالت لری دولت رهبری دونالد ترامپ بیلن ینه بیر بار اوچره شیشی نینگ ممکن ایکن لیگی نی بیلدیردی.
